बता दें कि ओवैसी का पाकिस्तान के खिलाफ सख्त रवैया रहा है। ओवैसी ने पाकिस्तान की जेल में बंद भारतीय नागरिक कुलभूषण जाधव का पक्ष लेते हुए कहा था कि पाकिस्तान अगर वाकई में अपने आप को इस्लामिक मुल्क कहता है तो उसको बताना पड़ेगा कि इस्लाम में रहम किसको बोलते हैं। जिस तरह जंग-ए-बदर में अल्लाह के रसूल ने उन तमाम कैदियों को माफ किया, अगर पाकिस्तान इस्लामिक मुल्क है तो पाकिस्तान को मिसाल पेश करनी पड़ेगी। बताओ क्या पाकिस्तान तुम्हारे पास रसूल की तरह रहम है। क्या तुम वाकई में जानते हो कि इस्लाम में माफी किसको कहते हैं। अगर तुम अपने आपको इस्लामी मुल्क बोलते हो तो तुम्हारी जेलों में जो हिंदुस्तानी बैठे हैं, उन्हें रिहा करो और दुनिया के सामने पैगाम दो कि इस्लाम में माफी किसको कहते हैं।